Dòmhnall MacAoidh

Tha an artaigeil seo ann an Gàidhlig. Is urrainn an fhear Beurla a leughadh an seo.

Beatha
Rugadh agus thogadh Dòmhnall MacAoidh, ‘Am Mathan’, aig 22 Seiseadair. B’e Calum Chailean an t-ainm a bha air athair, agus b’ann as an Aird a bha a mhàthair. Tha coltach gur e duine eireachdail a bh’ann na òige, agus gur e duine gasda a bh’ann. Bha ceòl ann, agus bhiodh e a’ cluich na pìoba.

Bha e pòsda aig Mairead NicDhòmhnaill a 43 Pabail Iarach. Bha iad an toiseach a’ fuireach an Glaschu, far an robh esan air a’ phoileas. Chan eil cinnt dè cho fada ’s a bha e air a’ phoileas, ach chaidh e à sin gu muir, anns a’ chabhlach mharsanta. Bha dithis nighean aca, Màiri agus Anna, a thàinig dhachaigh a Sheiseadair aig àm an Dara Cogadh, agus bha iad a’ dol dhan sgoil anns an Àird.

Nuair a chaidh baile ùr Chille Brìghde an Ear a stèidheachadh, chaidh an teaghlach a dh’fhuireach an sin. Bhàsaich a bhean roimhe, agus sgrìobh e cumha brèagha dhi. Bha e na Chriosdaidh nas fhaide air adhart na bheatha, agus tha comharraidhean sin anns a’ bhàrdachd aige.

Cha deach a’ bhàrdachd aige a-riamh ann an clò.